2. 3. 95 | DA | De Europæiske Fællesskabers Tidende Nr. L 47/1 (Retsakter hvis offentliggørelse er obligatorisk) RÅDETS FORORDNING (EF) Nr. 456/95 af 20. februar 1995 om ændring af forordning (EØF) nr. 3438/92 om særlige foranstaltninger for transport af friske frugter og grøntsager med oprindelse i Grækenland, for så vidt angår anvendelsesperioden RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 43, stk. 2, under henvisning til forslag fra Kommissionen (), under henvisning til udtalelse fra Europa-Parlamentet (?), og ; ud fra følgende betragtninger : Ved forordning (EØF) nr. 3438/92 (?) er der for perioden fra 1992 til 1994 fastsat særlige foranstaltninger for trans- port til andre medlemsstater, undtagen Italien, Portugal og Spanien, af visse frugter og grøntsager med oprindelse i Grækenland; da konfliktsituationen i det tidligere Jugoslavien stadig består, bør disse foranstaltninger vedrørende en midler- tidig særlig godtgørelse til erhvervsdrivende, der er nødt til at føre deres varer uden om dette område, forlænges for en periode, der ikke overstiger et år — UDSTEDT FØLGENDE FORORDNING : Artikel 1 I artikel 2, stk. 1, i forordning (EØF) nr. 3438/92 ændres »i 1992, 1993 og 1994« til »i 1992, 1993, 1994 og 1995«. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1995. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. februar 1995. () EFT nr. C 365 af 21. 12. 1994, s. 13. () Udtalelse afgivet den 17. februar 1995 (endnu. ikke offentlig- gjort i Tidende). (?) EFT nr. L 350 af 1. 12. 1992, s. 1. Forordningen er senest æn- dret ved forordning (EF) nr. 1016/94 (EFT nr. L 112 af 3. 5. 1994, s. 1). På Rådets vegne J. PUECH Formand